­­­­­­­­­­­­­­­­

**Tirgus izpēte**

**Malkas un zaru šķeldas, malkas un skaidu piegāde**

**SIA „Rēzeknes novada komunālserviss” vajadzībām**

**2025./2026.gada apkures sezonai ID Nr.05/2025**

**NOLIKUMS**

Rēzeknes novads

2025.gads

1. **Vispārīgā informācija**

## Tirgus izpētes numurs: ID Nr.05/2025

## Pasūtītājs: **SIA “Rēzeknes novada komunālserviss”,**reģ.Nr.42403000932,

**pasta adrese**: Parka iela 10, Malta, Maltas pagasts, Rēzeknes novads, LV-4630,

**tālr**. 64631056, **e-pasts: rnk@rnk.lv**,

**mājas lapa:** www.rnk.lv

**Kontaktpersona**: valdes loceklis Jānis Kravalis, tālr. 64631056

## Tirgus izpētes Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai un citu ar to saistīto dokumentu saņemšanas kārtība:

* 1. Tirgus izpētes **Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai** , (turpmāk – Iepirkums**)** nolikums (turpmāk – Nolikums) un ar to saistītie dokumenti Pretendentiem pieejami interneta adresē: <https://maltasdzksu.lv/>
	2. Iepriekšējais informatīvais paziņojums par Iepirkumu nav publicēts.

## 1.6. Piedāvājuma iesniegšanas vieta, datums, laiks un kārtība:

* + 1. Pretendenti savus piedāvājumus Iepirkumam var iesniegt līdz **2025. gada 20. maijam, plkst. 14.00** **SIA “Rēzeknes novada komunālserviss”** birojā - Brīvības iela 6, Malta, Maltas pagasts, Rēzeknes novads, vai ar pasta starpniecību, kā arī elektroniski nosūtot uz e-pasta adresi rnk@rnk.lv. Piedāvājumu, kas iesniegts pēc piedāvājumu iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Sabiedrisko pakalpojumu sniedzējs neizskata un atdod atpakaļ Pretendentam;
		2. Pretendents, iesniedzot piedāvājumu, no Pasūtītāja var pieprasīt apliecinājumu tam, ka piedāvājums saņemts un reģistrēts;
		3. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības Iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Pretendents var personīgi vai ar tā pārstāvja starpniecību (pārstāvim jāuzrāda Pretendenta pilnvarojums ar tiesībām atsaukt vai mainīt piedāvājumu).

## Piedāvājuma derīguma termiņš:

* + 1. Pretendenta iesniegtajam piedāvājumam ir jābūt derīgam, tas ir, saistošam iesniedzējam 60 (sešdesmit) dienas, skaitot no **2025. gada 20. maija**, bet līguma noslēgšanas gadījumā visā līguma darbības laikā.
		2. Ja objektīvu iemeslu dēļ iepirkuma līgumu nevar noslēgt 60 (sešdesmit) dienu laikā, Pasūtītājs var rakstveidā pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, par to rakstveidā paziņo Pasūtītājam.

## Piedāvājuma noformēšana:

* + 1. Pretendentam jāiesniedz viens piedāvājuma oriģināls. Jebkuru dokumentu kopijām, kas tiek pievienotas piedāvājumam, jābūt apliecinātām normatīvajos aktos noteiktajā kārtībā. Piedāvājums iesniedzams aizlīmētā, aizzīmogotā aploksnē (bandrolē), uz kuras jānorāda:
			1. Pasūtītāja nosaukums un adrese;
			2. Pretendenta nosaukums un adrese;
			3. Atzīme “**Piedāvājums tirgus izpētei Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai**, tirgus izpētes numurs – **05/2025**. Neatvērt līdz 2025. gada 20.maijam plkst. 14.00.
		2. Piedāvājums sastāv no divām daļām:
			1. Pretendenta pieteikums dalībai iepirkumā atbilstoši Instrukcijas pievienotajai formai;
			2. Apliecinājums par piegādātās preces/pakalpojuma atbilstību specifikācijā ietvertajiem nosacījumiem atbilstoši Instrukcijas pievienotajai formai;
		3. Katru piedāvājuma daļu iesniedz ar attiecīgu uzrakstu “Pretendenta pieteikums dalībai” un “Apliecinājums par atbilstību specifikācijai”, kas ievietotas Nolikuma 1.7.1.punktā minētajā aploksnē (bandrolē). Katras piedāvājuma daļas dokumentiem jābūt cauršūtiem tā, lai dokumentus nebūtu iespējams atdalīt, lapām jābūt sanumurētām, un visiem iesniegtajiem dokumentiem jāatbilst normatīvo aktu prasībām;
		4. Ja Pretendents izvēlas iesniegt pieteikumu elektroniski, tad katru piedāvājuma daļu nepieciešams parakstīt ar drošu elektronisko parakstu un iesniegt nosūtot uz e-pastu: rnk@rnk.lv
		5. Piedāvājumā iekļautajiem dokumentiem jābūt skaidri salasāmiem, bez labojumiem, ja ir veikti labojumi, tiem jābūt atrunātiem;
		6. Piedāvājums jāsagatavo un jāiesniedz latviešu valodā. Svešvalodā sagatavotiem piedāvājuma dokumentiem jāpievieno Pretendenta apliecināts tulkojums latviešu valodā;

## Cita informācija:

* + 1. Papildu informācijas sniegšana tiek nodrošināta piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
		2. Pasūtītājs un Piegādātājs ar informāciju apmainās rakstveidā latviešu valodā, nosūtot dokumentus pa pastu vai e-pastu, vai piegādājot personiski. Pasūtītājs šajā punktā minēto informāciju ievieto tīmekļvietnē, kurā ir pieejami Iepirkuma procedūras dokumenti un visi papildus nepieciešamie dokumenti, norādot arī uzdoto jautājumu.

# Informācija par iepirkuma priekšmetu

# Iepirkuma priekšmets – Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai malkas un zaru šķeldas 38 000 ber.m3 apmērā, malkas 120 cieš.m3 apmērā, skaidas 600 ber.m3 saskaņā ar tehnisko specifikāciju.

# Līguma darbības termiņš: Šķelda jāpiegādā pa daļām, atbilstoši Pasūtītāja pieprasījumam, visā 2025./2026.gada apkures sezonas laikā.

* 1. Piedāvājumu var iesniegt par vienu, vairākām vai visām iepirkuma daļām. Piedāvājumā drīkst būt tikai viens finanšu piedāvājuma variants.
	2. Preces piegādes vieta: SIA “Rēzeknes novada komunālserviss” piederošajās katlu mājas.
	3. **Iepirkums ir sadalīts 3 (daļās):**

|  |  |  |  |
| --- | --- | --- | --- |
| **Iepirkuma >>>** | **Piegādes vieta**Rēzeknes novadsKatlu māja | **Kurināmais veids** | **Piegādes daudzums kopā sezonā** |
| **I DAĻA** | Skolas ielā 13 Maltā | *Malkas šķelda**Zaru šķelda**Skaidas* | 4 500 ber.m3 4 300 ber.m3200 ber.m3 |
| Rāznas ielā 8 Lūznavā | *Malkas šķelda**Zaru šķelda**Malka**Skaidas* | 3 500 ber.m3 3 300 ber.m3120 cieš.m3200 ber.m3 |
| **II DAĻA** | Kultūras laukums 2B, Viļānos | *Malkas šķelda**Zaru šķelda* | 1 500 ber.m31 500 ber.m3 |
| Nākotnes iela 6A,Viļānos | *Malkas šķelda**Zaru šķelda* | 6 000 ber.m3 6 000 ber.m3 |
| **III DAĻA** | "Meistari", Strūžāni, Stružānu pagastā | *Malkas šķelda**Zara šķelda**Skaidas* | 3 800 ber.m3 3 600 ber.m3200 ber.m3 |
| **KOPĀ:** | ***Malkas šķelda******Zaru šķelda******Malka******Skaidas*** | **19 300 ber.m3****18 700 ber.m3****120 cieš.m3****600 ber.m3** |

# Prasības pretendentiem

* 1. Nosacījumi Pretendenta profesionālās darbības veikšanai:
		1. Pretendentam jābūt reģistrētam Komercreģistrā vai līdzvērtīgā reģistrā ārvalstīs, licencētam vai sertificētam atbilstoši attiecīgās valsts normatīvo aktu prasībām.
	2. Pretendenta tehniskās un profesionālās spējas:
		1. Pretendenta rīcībā ir tehniskais nodrošinājums un resursi, lai veiktu koksnes šķeldas piegādi Pasūtītāja objektā.
		2. Pretendentam ir jābūt pieredzei līdzīga rakstura pakalpojuma sniegšanā.

# Iesniedzamie dokumenti

* 1. Pretendenta pieteikuma dokumenti:
		1. Ja piedāvājumu un Iepirkuma līgumu pilnvarota parakstīt persona, kura nav tās likumiskais pārstāvis, jāpievieno attiecīgs šīs personas pilnvarojums;
	2. Tehniskais piedāvājums:
		1. Tehniskajā piedāvājumā jānorāda, ka Pretendents ir gatavs ievērot Tehniskajā specifikācijā norādītās prasības, aizpildot Tehnisko specifikāciju vietās, kur tas vajadzīgs, un parakstot to.
	3. Finanšu piedāvājums:
		1. Finanšu piedāvājumā jānorāda kopējā cena EUR bez PVN.
		2. Pretendenta finanšu piedāvājumā jāietver Pretendenta piedāvātās līgumcenas sadalījuma pa izmaksu pozīcijām. Finanšu piedāvājumā pretendents norāda visus izdevumus, kas saistīti ar preces piegādi.

# Finanšu piedāvājumu vērtēšana un piedāvājumu izvēles kritēriji

* 1. Piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja šādas kļūdas konstatē, Pasūtītājs tās izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
	2. Piedāvājumu vērtēšanas laikā Pasūtītājs ir tiesīgs pieprasīt, lai Pretendents iesniedz apliecinājumu par neatkarīgi izstrādātu piedāvājumu.
	3. **Piedāvājuma izvēles kritērijs ir saimnieciski visizdevīgākais piedāvājums, kura noskaidrošanai izmanto tikai cenu, jo sagatavotā tehniskā specifikācija ir detalizēta un citiem kritērijiem nav būtiska nozīme piedāvājuma izvēlē.**
	4. Saskaņā ar Nolikumā noteikto piedāvājuma izvēles kritēriju Iepirkuma komisija izvēlas **saimnieciski visizdevīgāko piedāvājumu, kuram ir viszemākā cena.**
	5. Pretendents nevar iesniegt piedāvājuma variantus.
	6. Piedāvājumi, kuru iesniedzēji (Pretendenti) neatbilst kādai no Nolikuma 3.nodaļā „Prasības Pretendentiem” norādītajām Pretendentu atlases prasībām, netiek izskatīti, un attiecīgais Pretendents tiks izslēgts no turpmākas dalības Iepirkumā. Iepirkumu komisija var lemt par piedāvājuma tālāku neizskatīšanu un Pretendenta izslēgšanu no turpmākas dalības Iepirkuma procedūrā gadījumos, ja iesniedzējs (Pretendents) nebūs iesniedzis visus Nolikuma 4.nodaļā „Iesniedzamie dokumenti” uzskaitītos dokumentus, vai tie būs iesniegti, bet nebūs noformēti atbilstoši Nolikuma un Latvijas Republikā spēkā esošo normatīvo aktu prasībām.

# Iepirkuma komisijas tiesības un pienākumi

## Iepirkuma komisijas tiesības:

* + 1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Iepirkuma komisijai;
		2. Pieaicināt ekspertus Pretendentu un piedāvājumu atbilstības pārbaudē un vērtēšanā;
		3. Izvēlēties nākamo piedāvājumu, ja izraudzītais Pretendents atsakās slēgt Iepirkuma līgumu ar Pasūtītāju vai ir iestājušies citi Nolikumā minētie apstākļi, kas liedz slēgt Iepirkuma līgumu ar izraudzīto Pretendentu;
		4. Izbeigt un pārtraukt Iepirkumu Latvijas Republikā spēkā esošo normatīvo aktu noteiktajos gadījumos un kārtībā.
	1. Iepirkuma komisijas pienākumi:
		1. Nodrošināt Iepirkuma procedūras norisi un dokumentēšanu;
		2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
		3. Pēc Pretendentu pieprasījuma normatīvajos aktos noteiktajā kārtībā sniegt informāciju par Iepirkuma procedūras dokumentāciju.
1. **Pretendenta tiesības un pienākumi**

## Pretendenta tiesības:

* + 1. Iesniegt piedāvājumu;
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		3. Citas Latvijas Republikā spēkā esošajos normatīvajos aktos noteiktās tiesības.

## Pretendenta pienākumi:

* + 1. Sagatavot piedāvājumus atbilstoši Nolikuma prasībām;
		2. Sniegt patiesu informāciju par savu kvalifikāciju un piedāvājumu;
		3. Sniegt atbildes uz Iepirkuma komisijas pieprasījumiem par papildu informāciju, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai;
		4. Segt visas izmaksas, kas saistītas ar piedāvājumu sagatavošanu un iesniegšanu;
		5. Citi Latvijas Republikā spēkā esošajos normatīvajos aktos noteiktie pienākumi.
1. **Iepirkuma līgums**
	1. Pasūtītājs ir tiesīgs slēgt līgumu ar vienu vai vairākiem Pretendentiem, vai ar vienu Pretendentu, par visu iepirkuma apjomu, pamatojoties uz Pretendenta/u piedāvājumu/iem, un saskaņā ar Nolikuma noteikumiem un iepirkuma līguma projektu.
	2. Grozījumi Tehniskajā specifikācijā un Pretendenta piedāvājumā nav pieļaujami.
	3. Grozījumi Iepirkuma līgumā ir pieļaujami, pēc Pretendentu iesniegtā piedāvājuma apjoma.
	4. Ja izraudzītais Pretendents atsakās slēgt Iepirkuma līgumu, Pasūtītājs slēdz Iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, vai pārtrauc iepirkuma procedūru.

**Pielikumā**: 1)Iepirkuma līguma projekts.

***1. pielikums***

**Preču piegādes līgums Nr. \_\_\_ (projekts)**

*/***Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai***/*

|  |  |
| --- | --- |
| Maltā, Maltas pagastā, Rēzeknes novadā |  2025. gada XX.xxxxxxxxxx  |

**SIA „Rēzeknes novada komunālserviss”**, reģistrācijas Nr.42403000932, Parka iela 10, Malta, Rēzeknes novads, tās valdes locekļa Jāņa Kravaļa personā, kurš rīkojas uz Statūtu pamata (turpmāk – Pasūtītājs) no vienas puses, un

**XXXXXXXXXXXXXXXX**, reģistrācijas Nr. 00000000000, xxxxxxxxxxxxxxxxxxxx, LV–XXXX, tās XXXXXXXXXXXXXpersonā, kurš rīkojas uz XXXXXXX pamata (turpmāk – Piegādātājs), no otras puses, abi kopā turpmāk Puses,

saskaņā ar iepirkuma procedūru **Malkas un zaru šķeldas, malkas un skaidu piegāde SIA „Rēzeknes novada komunālserviss” vajadzībām 2025./2026.gada apkures sezonai**, **ID Nr. 05/2025**, rezultātiem (turpmāk – iepirkumu procedūra), kā arī Iepirkuma komisijas 2025. gada \_\_\_\_. \_\_\_\_\_\_\_\_\_\_\_\_\_ lēmumu un SIA “Rēzeknes novada komunālserviss” 2025. gada \_\_\_. xxxxxxxx Dalībnieka lēmumu noslēdz līgumu par sekojošo (turpmāk - Līgums):

**Līguma priekšmets**

* 1. Piegādātājs saskaņā ar Finanšu piedāvājumu (Līguma 1. pielikums) apņemas piegādāt Pasūtītājam xxxxxx ber.m3 (xxxxxxxx simti ber m3) kurināmo malkas un zaru šķeldu un/vai malku siltumenerģijas ražošanai, bet Pasūtītājs apņemas apmaksāt par piegādāto kurināmo šķeldu (turpmāk - Preci) Tehniskajā specifikācijā (Līguma 2. pielikums) un Līgumā noteiktajā kārtībā, apjomā un termiņā.
	2. Beramo kurināmo (šķeldu) piegādā pa daļām tādos apjomos un piegādes termiņos, lai nodrošinātu **Pasūtītāja katlu māju adresēs: katlumājā Skolas ielā 13, Maltā, katlumājā Rāznas ielā, Lūznavā, katlumājā Kultūras laukumā 2B, Viļānos, Nākotnes ielā 6A, Viļānos, un katlumājā “Meistari”, Strūžānos, Strūžānu pagastā,** nepārtrauktu darbību atbilstoši nepieciešamās slodzes režīmā, nodrošinot kopējās saražotās siltumenerģijas apjomu no 2025. gada \_\_\_\_. \_\_\_\_\_\_\_\_\_\_ līdz 2026.gada apkures sezonas beigām. Nepieciešamā kurināmā daudzums katlu mājām ir noteikts orientējoši un Līguma izpildes laikā tas var mainīties, ņemot vērā faktisko siltumenerģijas patēriņu centralizētajā siltumapgādes sistēmā.

**Līgumcena un norēķinu kārtība**

* 1. Maksa par Preci, ieskaitot transportēšanas izdevumus, nodokļus, nodevas un visus citus ar līguma izpildi saistītos izdevumus, sastāda **EUR XX,XX (XXXXeuro,XXX centi)**, neieskaitot PVN par vienu Preces beramo kubikmetru.
	2. Līguma kopējā summa: **EUR XXXX,XX** (XXXXX euro, 00 centi). PVN saskaņā ar Pievienotās vērtības likuma 141.pantu.
	3. PASŪTĪTĀJS apņemas apmaksāt katru PPR ne vēlāk kā 30 (trīsdesmit) dienu laikā no tā saņemšanas brīža, ieskaitot bezskaidras naudas līdzekļus PIEGĀDĀTĀJA norādītajā bankas kontā
	4. Piegādātājs apliecina, ka Līgumā iekļautas visas Preces un tās piegādes un izkraušanas izmaksas, kas saistītas ar Līguma pilnīgu un kvalitatīvu izpildi saskaņā ar tehnisko specifikāciju un tehnisko piedāvājumu. Līgumcenā arī iekļautas izmaksas, kas saistītas ar darbinieku darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.
	5. Preču un to piegādes cenas paliek nemainīgas, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie, kas attiecas uz izpildāmajiem darbiem.
	6. Par samaksas dienu tiek uzskatīta diena, kad Pasūtītājs veicis Līgumā noteiktās naudas summas pārskaitījumu uz Piegādātāja norēķinu kontu.
	7. Ja Piegādātājs neveic Preces piegādi Līgumā noteiktajā laikā, tad Pasūtītājam ir tiesības aprēķināt Piegādātājam nokavējuma procentus 0,1 % (nulle komats viens procents) apmērā no Līgumcenas par katru nokavēto Preču piegādes dienu, kā arī šādā gadījumā Piegādātājam jāatlīdzina visi tādējādi Pasūtītājam nodarītie zaudējumi.
	8. Jebkura Līgumā noteiktā nokavējuma procentu samaksa neatbrīvo Puses no to saistību pilnīgas izpildes.

**Līguma darbības termiņš**

* 1. Līgums stājas spēkā no tā parakstīšanas brīža un ir spēkā līdz 2025./2026.gada apkures sezonas beigām vai līdz pilnīgai Līgumā noteikto saistību izpildei.

**Preces piegādes kārtība**

* 1. Piegādātāja pienākums ir 24 (divdesmit četru) stundu laikā pēc Pasūtītāja atbildīgo personu pasūtījuma savlaicīgi piegādāt Preci Pasūtītājam Līgumā un Pasūtītāja atbildīgās personas pasūtījumā noteiktajā vietā, kārtībā, apjomā un termiņos.
	2. Preces (tās daļas) piegādi, Pasūtītājam saņemot pārvadājuma pavadzīmi, Pasūtītāja atbildīgās personas apliecina kravas saņemšanu ar ierakstu kurināmā pieņemšanas žurnālā.
	3. Piegādātājs piegādā Pasūtītājam Preci atsevišķu daļu veidā no Līguma noslēgšanas līdz 2025./2026. gada apkures sezonas beigām.

**Piegādātās preces trūkumu novēršana**

* 1. Pasūtītāja kontaktpersonas, konstatējot saņemtās Preces neatbilstību spēkā esošajiem normatīvajiem aktiem un/vai Līgumā (1.pielikumā) noteiktajām prasībām, nosūta Piegādātāja atbildīgajai rakstveida pretenziju.
	2. Piegādātājs novērš piegādātās Preces trūkumus, apmainot pret jaunu preci, 1 (vienas) darba dienas laikā no pretenzijas saņemšanas.
	3. Ja Pasūtītājs nav izteicis pretenzijas 5 (piecu) darba dienu laikā pēc piegādes, uzskatāms, ka Prece atbilst Līgumā un pasūtījumā noteiktajām prasībām.

**Pušu saistības un līgumsods**

* 1. Ja Piegādātājs nepilda Līgumu vai atsakās no tā izpildes, un Līgums tiek izbeigts Piegādātāja vainas dēļ, Piegādātājs pēc Pasūtītāja pieprasījuma maksā Pasūtītājam līgumsodu par Līguma neizpildi vai nepienācīgu izpildi 5 % (pieci procenti) apmērā no Līguma atlikušās summas bez PVN.
	2. Ja Piegādātājs ir piegādājis Līguma noteikumiem neatbilstošu Preci un neapmaina to Līgumā noteiktajā kārtībā, tas maksā Pasūtītājam līgumsodu 0,1% (nulle komats viens procents) apmērā no Līguma summas par katru nekvalitatīvas Preces apmaiņas nokavēto dienu, bet ne vairāk kā 10% (desmit procenti) no Līguma kopējās summas bez PVN.
	3. Līgumsoda samaksa neatbrīvo Puses no pārējo Līguma saistību pienācīgas izpildes.

**Pušu kontaktpersonas**

* 1. Pasūtītāja atbildīgās personas:
* XXXXX XXXXX, tālrunis xxxxxxxx, e-pasts:
* XXXXX XXXXX, tālrunis xxxxxxxx, e-pasts:
	1. Piegādātāja pilnvarotā (s) kontaktpersona (s):
* XXXXXX XXXXXXX, tālrunis xxxxxxxxx, e-pasts: xxxxxxxxxxx
	1. Puses 3 (trīs) darba dienu laikā informē viena otru par atbildīgo personu maiņu.

**Nepārvarama vara**

* 1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir saistīta ar nepārvaramas varas (force majeure) iestāšanos pēc Līguma parakstīšanas dienas, ko nebija iespējams ne paredzēt, ne novērst. Šāda nepārvaramā vara ietver sevī notikumus, kas ir ārpus Pušu kontroles un atbildības (globālas, būtiskas svārstības kurināmās šķeldas, degvielas tirgū, dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās un tieši ietekmē līgumsaistību izpildi).
	2. Par nepārvaramas varas (force majeure) apstākļiem netiek uzskatīti - āra gaisa temperatūra, nokrišņi, ceļa seguma stāvoklis vai arī koksnes šķeldas izejvielu piegādātāju vai sadarbības partneru nesavlaicīga saistību izpilde.
	3. Līguma darbības laikā nepārvaramas varas (force majeure) apstākļos, pēc Piegādātāja/ Pasūtītājs iesnieguma par piegādājamās šķeldas ber/m3 cenas izmaiņām, Pasūtītājs veic šķeldas tirgus izpēti – cenu aptauju. Piegādātajam ir tiesības piedalīties šajā cenu aptaujā ar jaunu piedāvājumu.
	4. Ja nepārvaramas varas (force majeure) apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies Līguma laušanas rezultātā.

**Līguma grozīšanas kārtība**

* 1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses būs tos parakstījušas.
	2. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos, materiālu, kas nepieciešami Preces pārdošanā un piegādē, sadārdzinājumu/samazinājumu (ja attiecīgās patēriņa grupas inflācijas līmenis pārsniedz 5%) vai Preces apjoma izmaiņām.
	3. Līgumcenas izmaiņas nedrīkst pārsniegt šādas robežas:
		1. 50% (piecdesmit procentu) apmērā no Līgumcenas Sabiedrisko pakalpojumu sniedzēju iepirkuma likuma 66. panta trešās daļas 2. un 3. punktā norādītajos gadījumos;
		2. 10% (desmit procentu) apmērā no Līgumcenas Sabiedrisko pakalpojumu sniedzēju iepirkuma likuma 66. panta piektajā daļā norādītajos gadījumos.
	4. Pieprasījums par Līgumcenas izmaiņām Pusei ir jāiesniedz izskatīšanai otras Puses pārstāvim, pievienojot Latvijas Republikas Centrālās Statistikas pārvaldes izsniegtu apliecinājumu par attiecīgās Preču grupas vidējā patēriņa cenu līmeņa izmaiņām no Līguma spēkā stāšanās brīža.

**Pārējie noteikumi**

* 1. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai valdītāji vai kāds no Līgumā minētajiem Pušu rekvizītiem, Puses nekavējoties rakstveidā paziņo par to otrai Pusei.
	2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Puses brīdina viena otru par šādu apstākļu iestāšanos vienu mēnesi iepriekš.
	3. Strīdus, kas rodas Līguma izpildes gaitā vai sakarā ar Līgumu, Puses risina savstarpējo pārrunu ceļā 20 (divdesmit) dienu laikā. Ja vienošanās netiek panākta, tad strīdu risina Latvijas Republikas tiesā.
	4. Par Līguma grozījumiem/papildinājumiem Puses vienojas rakstveidā. Rakstveida vienošanās par grozījumiem pievienojamas Līgumam, un tās kļūst par Līguma neatņemamu sastāvdaļu.
	5. Pasūtītājs, lemjot par piedāvājumā norādītā personāla vai apakšuzņēmēja nomaiņu, ievēro Sabiedrisko pakalpojumu sniedzēju iepirkuma likuma 67. panta otro, trešo, ceturto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.
	6. Pasūtītājam ir tiesības vienpusēji atkāpties no Līguma, ja to nav iespējams izpildīt tādēļ, ka Līguma izpildes laikā Piegādātājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Piegādātājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	7. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	8. Puses apņemas neizpaust trešajām personām konfidenciālo informāciju, kas tām kļuvusi zināma, pildot Līguma noteikumus, bez abpusējas saskaņošanas.
	9. Līgums sagatavots latviešu valodā 2 (divos) eksemplāros, pa vienam katrai no Pusēm, visi eksemplāri ir ar vienādu juridisko spēku.

VAI

Līgums sagatavots elektroniska dokumenta veidā ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.

* 1. Līgumam kā tā neatņemamas sastāvdaļas pievienoti šādi pielikumi:
1. pielikums – Finanšu piedāvājums uz xx(xx lapām;
2. pielikums - Tehniskajai specifikācijai uz x (xxx) lapām.

**Pušu rekvizīti un paraksti**

|  |  |
| --- | --- |
| **PASŪTĪTĀJS:** | **PIEGĀDĀTĀJS:**  |
| SIA “Rēzeknes novada komunālserviss” **Reģistrācijas Nr.:** 42403000932 **Adrese:** Parka iela 10, Malta, Rēzeknes novads **Norēķinu rekvizīti:** AS “SEB banka” **Konta Nr.:** LV43UNLA0014000609103**Kods:** UNLALV2X AS “Swedbank” **Konta Nr.:** LV48HABA0551055784532 **Kods:** HABALV22Valdes loceklis Jānis Kravalis | **Nosaukums**Juridiskā adreseReģ. Nr. 0000000000Bankas nosaukumsKonts: Konta Nr.AmatsVārds Uzvārds |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU